Απρόσωπα ρήματα

**Απρόσωπα** ονομάζονται τα **ρήματα** που δε δέχονται ως υποκείμενο όνομα σε πτώση ονομαστική.

Χωρίζονται σε **δύο κατηγορίες**:

1. **Μονολεκτικά ή τριτοπρόσωπα:**

**Χρή (**=πρέπει, είναι αναγκαίο), **δεῖ** (= πρέπει, είναι ανάγκη), **ἔξεστι** (= είναι δυνατό), **δοκεῖ** (= φαίνεται καλό),  **προσήκει** (=αρμόζει, ταιριάζει) αλλά και κάθε ρήμα σε γ΄ενικό είναι απρόσωπο, εάν δεν πάρει υποκείμενο σε πτώση ονομαστική.

1. **Απρόσωπες εκφράσεις.** Αυτές είναι δύο ειδών:

 **α)** από το ρήμα **ἐστὶ** και ένα αφηρημένο **ουσιαστικό** ή το ουδέτερο ενός **επιθέτου** ή μιας μετοχής:

 **ἀναγκαῖον ἐστί**, **ἀνάγκη ἐστὶ**, **θαυμαστόν ἐστι**, **καλόν ἐστι**, **ἄξιόν ἐστι**(= αξίζει), **δεινόν ἐστι**(= είναι φοβερό,), **δῆλον ἐστὶ** (= είναι φανερό), **δίκαιόν ἐστι**, **εἰκός ἐστι**(= είναι φυσικό) κ.ά.

**β)** από το ρήμα **ἔχει και ένα τροπικό επίρρημα:**

 **ἀναγκαίως ἔχει** (= είναι αναγκαίο), **ἀρκούντως ἔχει** (=αρκεί), **δεινῶς ἔχει** (= είναι φοβερό), κ.ά.

**Υποκείμενο απρόσωπων ρημάτων**

**α) άναρθρο απαρέμφατο**

 **→** ὑμᾶς **προσήκει** προθυμοτέρους **εἶναι**.

(= ταιριάζει να είστε προθυμότεροι)

 **→** **Ἀνάγκη ἐστὶ** **μάχεσθαι τούτους**

**β) δευτερεύουσα πρόταση**(ειδική, πλάγια ερωτηματική ή ενδοιαστική)

**→** **Ἀγγέλλεται** **ὅτι βασιλεὺς ἀφίκετο**

(= αναγγέλλεται ότι έφτασε ο βασιλιάς)

**→** **καλῶς ἔχει** **ὅτι σὺ μὲν φιλοσοφεῖς**

(= είναι καλό ότι φιλοσοφείς)

* Αρκετά συχνά δίπλα στο απρόσωπο ρήμα ή στην απρόσωπη έκφραση υπάρχει ένας προσδιορισμός σε πτώση δοτική, που δηλώνει το πρόσωπο στο οποίο αναφέρεται το απρόσωπο ρήμα και ονομάζεται **δοτική προσωπική.**

Ἔδοξέ **σοι** σῶσαι τὸν πατέρα.

(= φάνηκε καλό **σε σένα**να σώσεις τον πατέρα)

* Δοτική προσωπική δεν δέχονται μόνο τα απρόσωπα **χρή** και **δεῖ**